CELEX: 32022D1212
Language: mt
Date: 2022-07-12 00:00:00
Title: Deċiżjoni tal-Kunsill (UE) 2022/1212 tat-12 ta’ Lulju 2022 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Banco de Portugal

14.7.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 187/35
               
            
         DEĊIŻJONI TAL-KUNSILL (UE) 2022/1212
         tat-12 ta’ Lulju 2022
         li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Banco de Portugal
         IL-KUNSILL TAL-UNJONI EWROPEA,
         Wara li kkunsidra l-Protokoll Nru 4 dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u b'mod partikolari l-Artikolu 27.1 tiegħu,
         Wara li kkunsidra r-Rakkomandazzjoni tal-Bank Ċentrali Ewropew tas-17 ta’ Mejju 2022 lill-Kunsill tal-Unjoni Ewropea dwar l-awdituri esterni tal-Banco de Portugal (BĊE/2022/24) (1),
         Billi:
         
                     (1)
                  
                  
                     Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro jridu jiġu awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
                  
               
                     (2)
                  
                  
                     Il-mandat tal-awdituri esterni kurrenti tal-Banco de Portugal, Deloitte & Associados — Sociedade de Revisores Oficiais de Contas S.A., intemm wara l-awditu għas-sena finanzjarja 2021. Huwa għalhekk meħtieġ illi jinħatru awdituri esterni għas-snin finanzjarji mill-2022 sal-2026.
                  
               
                     (3)
                  
                  
                     Il-Banco de Portugal għażel lil PriceWaterhouseCoopers & Associados — Sociedade de Revisores Oficiais de Contas Lda bħala l-awdituri esterni tiegħu għas-snin finanzjarji mill-2022 sal-2026.
                  
               
                     (4)
                  
                  
                     Il-Kunsill Governattiv tal-BĊE rrakkomanda li PriceWaterhouseCoopers & Associados — Sociedade de Revisores Oficiais de Contas, Lda jinħatru bħala awdituri esterni tal-Banco de Portugal għas-snin finanzjarji mill-2022 sal-2026.
                  
               
                     (5)
                  
                  
                     B'segwitu għar-rakkomandazzjoni tal-Kunsill Governattiv tal-BĊE, jenħtieġ li d-Deċiżjoni tal-Kunsill 1999/70/KE (2) tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Fl-Artikolu 1 tad-Deċiżjoni 1999/70/KE, il-paragrafu 10 huwa sostitwit b'dan li ġej:
            
               
                  “10.   PriceWaterhouseCoopers & Associados — Sociedade de Revisores Oficiais de Contas, Lda huma b’dan approvati bħala l-awdituri esterni tal-Banco de Portugal għas-snin finanzjarji mill-2022 sal-2026.”.
               
            
         
         
            Artikolu 2
            Din id-Deċiżjoni għandha ssir effettiva fid-data tan-notifika tagħha.
         
         
            Artikolu 3
            Din id-Deċiżjoni hija indirizzata lill-Bank Ċentrali Ewropew.
         
         
            Magħmula fi Brussell, it-12 ta’ Lulju 2022.
            
               
                  Għall-Kunsill
               
               
                  Il-President
               
               Z. STANJURA
            
         
         
            (1)  ĠU C 210, 25.5.2022, p. 1.
         
            (2)  Id-Deċiżjoni tal-Kunsill 1999/70/KE tal-25 ta' Jannar 1999 dwar l-awdituri esterni tal-banek ċentrali nazzjonali (ĠU L 22, 29.1.1999, p. 69).